stanford-oval/wikipedia huggingface dataset:
Haze (videopeli)
Pelaaminen > Nectar-voimat

Nectar-seerumi on pelissä ikään kuin dopingia, jolla voi parantaa omia kykyjään. Pelihahmo voi pumpata suoniinsa nektaria, jolloin hän saa käyttöönsä muutamia erikoiskykyjä. Yksi näistä on ennakointi, joka mahdollistaa esimerkiksi vihollisen heittämän kranaatin lentoradan ja räjähdysalueen näkemisen sekunteja ennen kranaatin heittoa. Nektarin avulla viholliset erottuvat viidakosta keltaisina siluetteina, ja seruumin avulla on myös helpompi ampua normaalia tarkempia laukauksia.
Nectar-ainetta on Mantel-sotilaiden pukujen sisällä ja sitä voi käyttää reaaliajassa. Nektaria ei kuitenkaan voi käyttää rajattomasti, sillä sotilaat voivat ottaa yliannostuksen, jolloin he eivät pysty hallitsemaan itseään. Yliannostuksen ottanut sotilas ryhtyy ampumaan villisti kaikkea mikä liikkuu, mukaan lukien sotilastovereitaan. Sissit ovat luoneet ”nektarikranaatteja”, jotka aiheuttavat Mantel-sotilaille yliannostuksen.
Nectar muokkaa myös Mantel-sotilaiden kuvaa ympäröivästä maailmasta ja pitää heidät Mantelista riippuvaisina. Esimerkki: Kun ruudulle ilmaantuu ”Nectar Disruption” -teksti, grafiikka muuttuu värikkäästä painajaismaisen harmaaksi, pelihahmon ampumat uhrit huutavat tuskasta ja vuotavat verta. Tätä ei tapahdu normaalitilassa, jolloin ruumiit vain lakoavat ääneti maahan ja katoavat.
Pelaaminen > Moninpeli

Kampanjanselvennä voi pelata alusta loppuun neljän ihmispelaajan voimin. Tämä onnistuu sekä internetin kautta että samalla koneella. Pelaajat voivat liittyä mukaan peliin ja lopettaa milloin tahansa. Kehittäjäryhmä kertoo, että vihollistekoäly osaa mukautua suurempaan ihmispelaajamäärään sen sijaan, että ne vain kestäisivät enemmän osumia.[lähde? ]
Juoni

Pelaaja ohjaa sotilas Shane Carpenteria. Tapahtumat sijoittuvat vuoteen 2048, jolloin maiden hallitukset hoitavat sotilaalliset operaationsa täysin yksityisten palkka-armeijoiden avulla. Näistä suurin on Mantel, jättimäinen yritys, jolla on palkka-armeija. Firma on mukana lääketeollisuudessa ja oikeastaan kaikessa, mistä voi ansaita rahaa. Carpenter palvelee Mantelia sokeasti ja sotii ympäri maailmaa, kunnes käy läpi kolme päivää kestävän taistelun viidakossa Promise Hand -sissiryhmää vastaan. Näiden kolmen päivän aikana Carpenterin ajatusmaailma muuttuu täysin.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 55,73 %
Metacritic: 55/100
Arvostelupisteet
Julkaisu: Pisteet
GameSpot: 6/10
GameSpot antoi pelille arvosanaksi 6/10 arvostelussaan.
The Guardian listasi pelin yhdeksi 30:stä kaikkien aikojen huonoimmista videopeleistä.
Aiheesta muualla

Haze MobyGamesissa (englanniksi)
Henry Polic II

| Henry Polic II> Henkilötiedot |
| --- | --- |
Syntynyt: 20. helmikuuta 1945  Pittsburgh, Pennsylvania
Kuollut: 11. elokuuta 2013 (68 vuotta)
Ammatti:  näyttelijä
Näyttelijä
Taiteilijanimet:  Henri Polic II Henry Polic
Aktiivisena:  1975–
Merkittävät roolit:  Jerry Silver (Webster)
Aiheesta muualla
IMDb 
Henry Polic II (20. helmikuuta 1945 Pittsburgh, Pennsylvania – 11. elokuuta 2013) oli yhdysvaltalainen näyttelijä, joka on työskennellyt enimmäkseen televisiosarjojen parissa.
Ura

Polic II aloitti uransa televisiossa 1970-luvulla näyteltyään Sheriffiä televisiosarjassa When Things Were Rotten. Sittemmin hän esiintyi sarjoissa Ystäväni avaruudesta, Seikkailujen saari, Webster, Murhasta tuli totta ja Pimeyden sydän. Polic teki myös muutamia elokuvarooleja, muun muassa elokuvissa Voi luoja! ja Kultaisen noutajan tapaus. Uransa aikana hän teki myös äänirooleja animaatioihin Smurffit, Topi-katti ja Beverly Hillskatit, Pilipalipilotit, Jogi-karhu, Tom & Jerry Kids ja Batman, jossa Polic esitti Linnunpelätintä.
Waray-waraynkielinen Wikipedia

| Waray-waraynkielinen Wikipedia |
| --- | --- |


Verkkosivusto:  war.wikipedia.org
Slogan:  An gawasnon nga ensayklopedya
Kaupallinen:  ei
Tyyppi:  verkkotietosanakirja
Rekisteröinti:  vapaaehtoinen
Kielet:  waray-waray
Omistaja:  Wikimedia Foundation
Avattu:  25. syyskuuta 2005
Nykyinen tila:  aktiivinen
Waray-waraynkielinen Wikipedia on Wikipedian waray-waraynkielinen versio. Waray-waraynkielisessä Wikipediassa on tällä hetkellä noin 1 267 000 artikkelia ja se on artikkelimäärältään Wikipedian 15. suurin kieliversio. Se avattiin 25. syyskuuta 2005.
Waray-waraynkielisen Wikipedian artikkeleista noin 90 prosenttia on luotu botilla. Vuonna 2021 waray-waraynkieliseen Wikipediaan luotiin 761 uutta artikkelia. Eniten artikkeleita luotiin vuonna 2013, jolloin luotiin 847 425 artikkelia.
Aiheesta muualla

Kuvia tai muita tiedostoja aiheesta Waray-waraynkielinen Wikipedia Wikimedia Commonsissa
Waray-waraynkielinen Wikipedia (waray-warayksi)
| --- | --- |
6 000 000 +:  englanti (en) · cebuano (ceb)
2 000 000 +:  saksa (de) · ruotsi (sv) · ranska (fr) · hollanti (nl)
1 000 000 +:  venäjä (ru) · espanja (es) · italia (it) · egyptinarabia (arz) · puola (pl) · kiina (zh) · japani (ja) · ukraina (uk) · vietnam (vi) · waray-waray (war) · arabia (ar) · portugali (pt)
500 000 +:  persia (fa) · katalaani (ca) · serbia (sr) · indonesia (id) · korea (ko) · kirjanorja (no) · tšetšeeni (ce) · turkki (tr) · suomi (fi) · tšekki (cs) · unkari (hu) · tataari (tt)
200 000 +:  serbokroaatti (sh) · romania (ro) · minnan (zh-min-nan) · baski (eu) · malaiji (ms) · heprea (he) · esperanto (eo) · armenia (hy) · tanska (da) · bulgaria (bg) · kymri (cy) · uzbekki (uz) · selkoenglanti (simple) · slovakki (sk) · viro (et) · eteläazeri (azb) · valkovenäjä (be) · kazakki (kk) · kreikka (el) · minangkabau (min) · kroatia (hr) · liettua (lt) · galicia (gl) · urdu (ur)
100 000 +:  azeri (az) · sloveeni (sl) · ladin (lld) · georgia (ka) · uusnorja (nn) · tamili (ta) · thai (th) · hindi (hi) · bengali (bn) · makedonia (mk) · latina (la) · kantoninkiina (zh-yue) · asturia (ast) · latvia (lv) · afrikaans (af) · tadžikki (tg) · burma (my)
50 000 +:  malagassi (mg) · albania (sq) · marathi (mr) · bosnia (bs) · telegu (te) · oksitaani (oc) · bretoni (br) · taraškevitsa-valkovenäjä (be-tarask) · malajalam (ml) · alasaksa (nds) · swahili (sw) · kirgiisi (ky) · kurdi (ku) · lombardi (lmo) · jaava (jv) · länsipunjabi (pnb) · newar (new) · haiti (ht) · venetsia (vec) · piemonte (pms) · baškiiri (ba) · luxemburg (lb) · sunda (su) · iiri (ga) · islanti (is) · sleesia (szl) · soranî (ckb) · länsifriisi (fy) · tšuvassi (cv) · punjabi (pa)
20 000 +:  tagalog (tl) · ido (io) · aragonia (an) · wu-kiina (wuu) · zazaki (diq) · hausa (ha) · volapük (vo) · skotti (sco) · joruba (yo) · nepali (ne) · kannada (kn) · gudžarati (gu) · alemanni (als) · interlingua (ia) · kotava (avk) · krimintataari (crh) · baijeri (bar) · sisilia (scn) · igbo (ig) · bishnupriya manipuri (bpy) · ketšua (qu) · mongoli (mn) · bali (ban) · navajo (nv) · mingreli (xmf) · sinhali (si)
Helga Németh

| Mitalit> Maa:   Unkari.Naisten käsipallo. Olympialaiset  | Mitalit> Maa:   Unkari.Naisten käsipallo. Olympialaiset  | Mitalit> Maa:   Unkari.Naisten käsipallo. Olympialaiset  | Maa:   Unkari> Naisten käsipallo. |
| --- | --- | --- | --- |
|  Pronssia | Atlanta 1996 | joukkuekilpailu |  |
| Käsipallon naisten EM-kilpailut  | Käsipallon naisten EM-kilpailut  | Käsipallon naisten EM-kilpailut  |  |
|  Pronssia | Alankomaat 1998 | joukkuekilpailu |  |
Helga Németh (s. 7. elokuuta 1973 Nagykanizsa) on unkarilainen entinen käsipalloilija. Hän kilpaili vuoden 1996 kesäolympialaisissa Atlantassa ja kuului siellä pronssia käsipallossa saaneeseen joukkueeseen.
Henry Potez

Henry Potez
Henry Potez (30. syyskuuta 1891 Méaulte, Somme – 9. marraskuuta 1981 Pariisi, Ranska) oli ranskalainen lentokonesuunnittelija. Hän alkoi opiskella 19-vuotiaana Sup’Aéro-yliopistossa. Vuonna 1916 hän perusti Marcel Blochin kanssa Societé d'études aéronautiquen (SEA) -yhtiön, joka valmisti SEA IV -lentokonetta, josta taas myöhemmin kehitettiin Potez VII. Potez perusti pian oman yhtiön Aubervilliersiin, josta muutti Levalloisiin ennen kuin päätyi Méaulteen.
Kaiken kaikkiaan hänen yhtiönsä rakensi 7 000 siviili- ja sotilaslentokonetta. 1936 tehdas kansallistettiin, jolloin Potezin tehdas tuli osaksi Société Nationale de Constructions Aéronautiques du Nord (SNCAN) -yhtiötä. Henry Potezista tuli tämän yhtiön hallituksen puheenjohtaja.
Georges Détrén ohjaama Potez 53 voitti Deutsch de la Meurthe-palkinnon vuonna 1933. Potez perusti “Potez Aéro Service” -lentoyhtiön, jolla markkinoi muun muassa koulukoneitaan. Toisen maailmansodan jälkeen hän kehitti Potez 75 maataistelukoneen ja 4-moottorisen Potez 840 kuljetuskoneen. Niitä rakennettiin Argenteuilessa sijaitsevassa tehtaassa.
Vuonna 1957 Potez osti Fouga-yhtiön ja jatkoi sen Fouga CM170 Magister -suihkuharjoituskoneen valmistusta, jota käytti muun muassa Suomen ilmavoimat.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.eads.com/ (Arkistoitu – Internet Archive) (ei kata II maailmansotaa)
Helga de la Brache

| Helga de la Brache |
| --- | --- |

Henkilötiedot
Muut nimet:  Aurora Florentina Magnusson
Syntynyt: 6. syyskuuta 1817 Tukholma, Ruotsi
Kuollut: 11. tammikuuta 1885 (67 vuotta) Tukholma, Ruotsi
Kansalaisuus:  ruotsalainen
Helga de la Brache (oik. Aurora Florentina Magnusson; 6. syyskuuta 1817 Tukholma – 11. tammikuuta 1885 Tukholma) oli ruotsalainen huijari, joka esitti olevansa Kustaa IV Aadolfin ja Fredrika Dorotean salainen tytär. Hänen onnistui saada Ruotsin hallituksen myöntämä valtioneläke vuodesta 1861, kunnes hänen huijauksensa paljastui 1870. Hänelle tuomittiin teosta kahden kruunun sakko vuonna 1878. Oikeasti Helga de la Brache oli nimeltään Aurora Florentina Magnusson, ja hänen isänsä oli tullivahti.
Aiheesta muualla

Kuvia tai muita tiedostoja aiheesta Helga de la Brache Wikimedia Commonsissa
Harry Potter ja viisasten kivi

| Harry Potter ja viisasten kivi> Harry Potter and the Philosopher's Stone |
| --- | --- |
 Kirjan suomalainen kansi
Alkuperäisteos
Kirjailija:  J. K. Rowling
Kansitaiteilija:  Thomas Taylor (UK)
Kieli:  englanti
Genre:  fantasia, lasten- ja nuortenkirjallisuus
Kustantaja:  Bloomsbury
Julkaistu:  1997
Ulkoasu:  sidottu
Sivumäärä:  223 (Britannia)
Suomennos
Suomentaja:  Jaana Kapari-Jatta
Kansitaiteilija:  Mika Launis
Kustantaja:  Tammi
Julkaistu:  1998
Ulkoasu:  sidottu
Sivumäärä:  335
ISBN:  951-31-1146-6
Sarja: Harry Potter
Seuraava:  Harry Potter ja salaisuuksien kammio
Löydä lisää kirjojaKirjallisuuden teemasivulta
Harry Potter ja viisasten kivi (engl. Harry Potter and the Philosopher’s Stone) on brittiläisen kirjailijan J. K. Rowlingin kirjoittaman Harry Potter -kirjasarjan ensimmäinen osa. Kirja kertoo nuoresta velhosta nimeltä Harry Potter. Kirjassa kerrotaan, kuinka Harry saa tietää olevansa velho, ystävystyy ja saa vihamiehiä Tylypahkan noitien ja velhojen koulussa sekä uhmaa ystäviensä Ron Weasleyn ja Hermione Grangerin avulla pahan velhon, lordi Voldemortin uudelleennousua.
Kirjan julkaisi 26. kesäkuuta 1997 lontoolainen kirjankustantamo Bloomsbury. Se sai heti suuren suosion. Rowlingin kirjoittaessa sarjan toista osaa Harry Potter ja salaisuuksien kammio kirjoja alettiin myydä Yhdysvalloissa ja myös muualla maailmalla. Kirja on käännetty useille kielille, ja siitä on tehty samanniminen elokuva.
Kirja-arvosteluissa kommentoitiin Rowlingin mielikuvituksen käyttöä, huumoria, yksinkertaisuutta, suoraa tyyliä ja älykästä juonta, vaikka muutamissa valitettiinkin, että viimeiset kappaleet näyttivät huolimattomasti kirjoitetuilta. Kirjoitustyyliä on verrattu Jane Austeniin, joka on Rowlingin lempikirjailijoita; Roald Dahliin, jonka valloittavat lastenkirjat ilmestyivät ennen Harry Potteria; sekä antiikin tarinankertojaan Homerokseen.[lähde? ]
Muiden Harry Potter -kirjojen ohella Harry Potter ja viisasten kiveä kohtaan on esitetty arvostelua useiden uskonnollisten ryhmien keskuudessa, ja se jopa kielletty joissain maissa, koska kirjat "edistävät noituutta".[lähde? ] Jotkut kristityt kommentaattorit ovat kuitenkin kirjoittaneet, että kirjat sisältävät esimerkkejä useista kristittyjen ihanteista, muun muassa itseuhrauksen mahdista ja tavoista, joilla ihmisten päätökset kuvastavat heidän persoonallisuuttaan[lähde? ]. Kasvattajat pitävät Harry Potteria ja viisasten kiveä ja sen jatko-osia tärkeänä kannustajana kirjallisuusharrastukseen niiden suosion takia.
Juoni

Kaikkien aikojen vaarallisin pimeyden velho Lordi Voldemort murhaa Harry Potterin vanhemmat Lily ja James Potterin mutta katoaa yllättäen yrittäessään murhata heidän yksivuotiaan poikansa Harryn. Kun velhomaailmassa juhlitaan Voldemortin kukistumista, Albus Dumbledore, Minerva McGarmiwa ja puolijättiläinen Hagrid tuovat Harryn asumaan jästisukulaistensa luo.
Harry asuu äitinsä sisaren Dursleyn perheen luona eikä tiedä lähes mitään kuolleista vanhemmistaan. Kun Harryn 11-vuotissyntymäpäivä lähestyy, hän alkaa saada kirjeitä tuntemattomalta lähettäjältä. Kirjeissä kerrotaan, että Harry on hyväksytty Tylypahkan noitien ja velhojen kouluun, sillä hänellä on vanhempiensa tavoin taikavoimia. Myöhemmin Harry saa tietää, etteivät hänen vanhempansa kuolleetkaan auto-onnettomuudessa, kuten hänelle oli kerrottu, vaan että heidät murhasi Voldemort, joka oli terrorisoinut taikamaailmaa vuosia aikaisemmin. Voldemort ei kuitenkaan onnistunut tappamaan Harrya vaan menetti yrittäessään ruumiillisen muotonsa ja jätti jälkeensä salamanmuotoisen arven Harryn otsaan.
Dursleyt yrittävät estää Harryn pääsyn Tylypahkaan, mutta Hagrid auttaa Harryä pääsemään kouluun. Heidän hankkiessaan Harrylle koulutarvikkeita Viistokujalta Harry saa tietää olevansa kuuluisa velhomaailmassa selvittyään hengissä Voldemortin murhayrityksestä. Junamatkalla Tylypahkaan Harry tapaa tulevat ystävänsä Ronin, punatukkaisen pojan suuresta velhoperheestä, ja Hermionen, älykkään tytön jästiperheestä. Alkuun Harry ja Ron eivät voi sietää intohimoisesti kouluun suhtautuvaa Hermionea, mutta kaksikon pelastettua tämän peikolta kolmikosta tulee ystävyksiä, ja he sotkeutuvat tapahtumiin, jotka liittyvät Tylypahkan linnaan kätkettyyn esineeseen: Viisasten kiveen, jolla voi muuttaa perusmetalleja kullaksi ja joka tuottaa elämän eliksiiriä. He päättelevät, että professori Severus Kalkaros aikoo varastaa kiven Voldemortille.
Vahvistettuaan, että kivi on vaarassa, Harry, Ron ja Hermione hälyttävät opettajat, jotka tyrmäävät sen mahdollisuuden, sillä kiveä suojaavat monet taiat ja esteet maanalaisessa kammiossa. Harry, Ron ja Hermione menevät kerberoksen vartioimasta ansaluukusta alas kammioon, jossa he joutuvat erilaisten haasteiden koettelemaksi. Harry tekee viimeisen haasteen yksin ja saapuu kammioon, jossa häntä odottaakin professori Orave eikä Kalkaros. Orave paljastaa Voldemortin kasvot hänen takaraivossaan. Harry saa kiven haltuunsa ja Orave yrittää surmata hänet mutta kuolee itse, kun hän ei kestä kosketusta Harryn kanssa. Voldemortin henki kaikkoaa Oraven ruumiista.
Juteltuaan rehtori Albus Dumbledoren kanssa Harry näkee taas ystävänsä ja joutuu viettämään kesän Dursleyn perheessä.
Helga Seidler

| Mitalit | Mitalit | Mitalit |  |
| --- | --- | --- | --- |
|  Helga Seidler |  Helga Seidler |  Helga Seidler |  |
Maa:   Itä-Saksa
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | München 1972 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 1971 | 400 m |  |
|  Kultaa | Helsinki 1971 | 4 × 400 m |  |
Helga Seidler (omaa sukua Fischer, s. 5. elokuuta 1949 Oberneuschönberg) on saksalainen entinen yleisurheilija ja olympiavoittaja, joka kilpaili pikajuoksussa. Hän edusti maajoukkuetasolla Itä-Saksaa ja seuratasolla chemnitziläistä SC Karl-Marx-Stadtia. Seidler oli mukana Itä-Saksan kultaa voittaneessa 4 × 400 metrin viestijoukkueessa sekä Münchenin olympialaisissa 1972 että Helsingin EM-kisoissa 1971. Lisäksi hän voitti kultaa 400 metrin henkilökohtaiselta matkalta EM-kisoista 1971 ja sijoittui olympialaisissa 1972 samassa lajissa neljänneksi.
Ennätykset

400 m: 51,5 s (1972)
Harald Smedvik

| Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Maa:   Norja> Miesten voimistelu. |
| --- | --- | --- | --- |
|  Hopeaa | Lontoo 1908 | moniottelu, joukkuekilpailu |  |
Harald Gunvald Smedvik (Hansen-; 28. maaliskuuta 1888 Glemmen, Østfoldin lääni – 1956) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa moniottelun joukkuekilpailussa.
Harmaasara

| Harmaasara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  canescens
Kaksiosainen nimi
 Carex canescens  L. 
Synonyymit
 Carex cinerea  Carex curta  Vignea cinerea 
Katso myös
   Harmaasara Wikispeciesissä   Harmaasara Commonsissa 
Infobox OKNimi-testi OKIUCN-testi OK: 
Harmaasara (Carex canescens, syn. Carex curta, Carex cinerea, Vignea cinerea) on sarakasvien heimoon kuuluva monivuotinen tuulipölytteinen siemenkasvi. Harmaasara voi muodostaa risteymiä useiden muiden sarojen kanssa.
Ulkonäkö ja koko

Harmaasara kasvaa 20–50 senttimetriä korkeaksi. Harmaanvihreät lehdet ovat litteitä ja melkein varren mittaisia. Kukinnossa on 3–7 tähkää, joissa kussakin on hedekukkia alhaalla, emikukkia ylhäällä. Tähkäsuomut ovat vaaleita ja niiden pinta on kalvomainen. Kasvissa on rusehtavia pullakoita. Se kukkii kesäkuulta heinäkuulle.
Levinneisyys

Harmaasaraa tavataan Pohjois- ja Keski-Euroopassa, Siperiassa sekä Pohjois-Amerikassa samoilla leveysasteilla.
Elinympäristö

Harmaasara kasvaa rannoilla ja soilla, etenkin räme- ja nevatyypin soilla.
Aiheesta muualla

Suomen Lajitietokeskus: Harmaasara (Carex canescens)
Kasviatlas 2022: Harmaasaran (Carex canescens) levinneisyys Suomessa.
Pinkka – Lajintuntemuksen oppimisympäristö: Harmaasara (Carex canescens)
Valokki – Nettikasvio: Harmaasara (Carex canescens)
ITIS: Carex canescens (englanniksi)
United States Department of Agriculture (USDA): Carex canescens (englanniksi)
Flora of China: Carex canescens (englanniksi)
Kukinto
Hadise

| Hadise |
| --- | --- |
 Hadise vuonna 2023.
Henkilötiedot
Koko nimi:  Hadise Açıkgöz
Syntynyt: 21. lokakuuta 1985 (ikä 38) Mol, Belgia
Ammatti:  laulaja-lauluntekijä, juontaja
Muusikko
Laulukielet:  ranska, englanti, turkki
Aktiivisena:  2003–
Tyylilajit:  R&B
Levy-yhtiöt:  EMI Belgium Pasaj Müzik EMI/Virgin
Aiheesta muualla
Kotisivut
  [ Muokkaa Wikidatassa ] [ ohje ]  
Hadise Açıkgöz (s. 21. lokakuuta 1985 Mol, Belgia), taiteilijanimeltään Hadise, on belgianturkkilainen R&B-laulaja. Hän osallistui vuonna 2003 Belgian Idols-kilpailuun. Hadisen tunnetuimpia kappaleita ovat ”Sweat” ja ”Good Kiss”, jonka turkinkielinen versio ”Deli oğlan” oli viikkoja Turkin soitetuimpien kappaleiden listalla. Hadise on palkittu Turkissa vuoden 2005 parhaana naisartistitulokkaana. Hän on työskennellyt Belgiassa myös tv-juontajana.
Turkin yleisradioyhtiön TRT:n verkkosivuilla järjestetyssä kyselyssä Hadise oli voittaja, kun kysyttiin suosituinta artistia Turkin seuraavaksi euroviisuedustajaksi. Hän edusti Turkkia vuoden 2009 Eurovision laulukilpailussa kappaleella ”Düm Tek Tek” ja sijoittui kilpailun finaalissa neljänneksi 177 pisteellä.
Diskografia > Albumit

Sweat (2005)
Hadise (2008)
Fast Life (2009)
Kahraman (2009)
Aşk Kaç Beden Giyer? (2011)
Tavsiye (2014)
Şampiyon (2017)
Aiheesta muualla

Kuvia tai muita tiedostoja aiheesta Hadise Wikimedia Commonsissa
Waratton

Waratton tai Waratto (k. 686) oli kahteen otteeseen Neustrian ja Burgundin major domus. Hän saattoi olla sukua edeltäjälleen Ebroinille.
Warattonin ensimmäinen virkakausi alkoi joko 680 tai 681 ja kesti vuoteen 682, jolloin hänen poikansa Gistemar syrjäytti hänet. Waratton onnistui kuitenkin nousemaan uudelleen valtaan ja piti asemansa kuolemaansa asti.
Waratton solmi vuonna 681 rauhan Austrasian major domuksen Pipin Heristalilaisen kanssa. Näin kaikkien kolmen frankkien kuningaskunnan välille tuli rauha. Warattonin tytär Anstrude meni myöhemmin naimisiin Pipinin vanhimman pojan Drogon kanssa.
Puolisot

Ansflede
Lapset

Gistemar
Anstrude
Hohtokölibarbi

| Hohtokölibarbi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Laubuka
Laji::  laubuca
Kaksiosainen nimi
 Laubuka laubuca  (Hamilton, 1822) 
Katso myös
   Hohtokölibarbi Wikispeciesissä   Hohtokölibarbi Commonsissa 
Infobox OKNimi-testi OKIUCN-testi OK: 
Hohtokölibarbi (Laubuka laubuca) on särkien (Cyprinidae) heimoon kuuluva makean veden kalalaji. Sen kuvasi tieteelle ensimmäisen kerran Francis Buchanan-Hamilton vuonna 1822. Hohtokölibarbi on sukunsa Laubuka tyyppilaji.
Hohtokölibarbia tavataan luonnonvaraisena Bangladeshista, Kambodžasta, Intiasta, Indonesiasta, Laosista, Malesiasta, Myanmarista, Nepalista, Pakistanista, Sri Lankasta, Thaimaasta ja Vietnamista. Lajia käytetään myös akvaariokalana. Kansainvälinen luonnonsuojeluliitto IUCN on luokitellut sen elinvoimaiseksi lajiksi.
Hohtokölibarbi kasvaa yleensä noin 7–9 senttimetrin mittaiseksi ja noin 8–10 gramman painoiseksi. Suurimmillaan se voi olla 10,5 senttimetriä pitkä ja painaa 10,4 grammaa. Hohtokölibarbi käyttää ravinnokseen hyönteisiä ja joskus myös kasveja. Laji kutee useimmiten illalla hämärän jo tultua.
Harald Sverdrup

Harald Sverdrup
Harald Ulrik Sverdrup (1888–1957) oli norjalainen geofyysikko, napa- ja merentutkija. Hän oli Roald Amundsenin vuosien 1917–1925 pohjoisnaparetkikunnan tieteellinen johtaja, vuosina 1936–1948 Kalifornian yliopiston oseanografian professori ja vuodesta 1949 lähtien geofysiikan professori Oslossa. Vuodesta 1948 Sverdrup johti Norjan polaari-instituuttia. Hänen teoksiaan ovat ainakin Oceanography for Meteorologist (1942) sekä Wind, Sea and Swell (1946–47).
Harald Sundberg

Harald Sundberg (27. helmikuuta 1931 Forssa – 4. joulukuuta 1988 Helsinki) oli suomalainen Yleisradion radiotoimittaja. Hän tuli tunnetuksi monien tietovisailu- ja kontaktiohjelmien juontajana ja toimittajana. Vuonna 1963 alkaneen radiouran alkajaisiksi hän teki muun muassa koululaisvisailuja ja työpaikkakonsertteja eri puolilla Suomea. Pian hänestä tuli kesäisten Lavalauantai-ohjelmien tuottaja, myöhemmin yhdeksi kesäksi myös juontaja.
Sundberg toimi 1970-luvulla radion Puhelinlangat laulaa -puhelintoivekonsertin juontajana ja juonsi ensimmäisen 13. lokakuuta 1972 lähetetyn toivekonsertin yhdessä Marjatta Leppäsen kanssa.
Harald Sundberg kirjoitti ylioppilaaksi vuonna 1951 Helsingissä ja työskenteli aluksi muun muassa Pohjolan Liikenteen ja Suomen Matkailijayhdistyksen palveluksessa sekä vuosina 1959–1963 Helsingin yliopiston Eteläsuomalaisen osakunnan talousjohtajana. Vuonna 1957 hän huolehti tarvike- ja vaatehuollosta Unkarin kansannousun aikaisella Punaisen Ristin pakolaisleirillä Itävallassa.